རང་རེའི་གཙུག་ལག་སློབ་ཁང་འདིའི་དགེ་ལས་སློབ་ཕྲུག་ཡོངས་ནས་གང་ནུས་གང་ལྕོགས་ཀྱིས་ཞལ་འདེབས་གནང་བ་དེ་དག་གིས་ས་གནས་དེའི་མི་མང་སུམ་རྒྱ་ལྷག་ལ་ཕན་ཐོགས་ཅུང་ཟད་བསྒྲུབས་ཐུབ་ཡོད་པ་དེའི་དགེ་རྩ་ཅི་བསགས་འཇིག་རྟེན་ཆོས་བརྒྱད་ཀྱིས་མ་ལྷད་པར་རབ་ཏུ་བསྔོ་ཞིང་།འགྲོ་བ་མིའི་བདེ་སྡུག་གི་ཚོར་བ་འདྲེན་ཕྱིར།གཙུག་ལག་སློབ་ཁང་འདིའི་རིགས་བདག་མཆོག་གིས་སློབ་ཕྲུག་གཙོ་གྱུར་གྱི་རུ་ཁག་ཞིག་ཀཱེ་རཱ་ལར་ཆེད་ཛོངས་གནང་བ་ལ་བདག་གིས་སེམས་ཁོངས་ནས་ཡི་རང་དང་དགའ་བསུ་ཞུ།དེ་དང་ཆབས་ཅིག་ཏུ་རུ་ཁག་གི་འགན་འཛིན་སྐུ་ཞབས་དང་རུ་ཁག་ནང་ཡོད་པའི་སློབ་ཕྲུག་ཕོ་མོ་ཡོངས་ལ་ཡང་བཀའ་དྲིན་ཆེ་ཞུ་རྒྱུ་ཡིན།།།།